****

**மயில் விருத்தம்**

**அருளியவர்: அருணகிரிநாதர் சுவாமிகள்**

**காப்பு**

**சந்தன பாளித குங்கும புளகித சண்பக கடக புய**  
**சமர சிகாவல குமர ஷடானன சரவண குரவணியும்**  
  
**கொந்தள பார கிராத புராதனி கொண்க எனப்பரவும்**  
**கூதள சீதள பாதம் எனக்கருள் குஞ்ஜரி மஞ்ஜரிதோய்**  
  
**கந்த க்ருபாகர கோமள கும்ப கராதிப மோகரத**  
**கரமுக சாமர கர்ண விசால கபோல விதானமதத்**  
  
**எந்த மகோதர முஷிக வாகன சிந்துர பத்மமுக**  
**சிவசுத கணபதி விக்ன வினாயக தெய்வ சகோதரனே**

**மயில் விருத்தம் – 1**

**சந்தான புஷ்ப பரிமள கிண்கிணீ முக**  
**சரண யுகளமிர்த்த ப்ரபா**  
  
**சந்திர சேகர முஷிகாருட வெகுமோக**  
**சத்ய ப்ரியாலிங்கன**  
  
**சிந்தாமணிக் கலச கர கட கபோல த்ரி**  
**யம்பக வினாயகன் முதற்**  
  
**சிவனைவலம் வரும் அளவில் உலகடைய நொடியில் வரு**  
**சித்ர கலாப மயிலாம்**  
  
**மந்தா கினிப் பிரபவ தரங்க விதரங்க**  
**வன சரோதய கிர்த்திகா**  
  
**வர புத்ர ராஜீவ பரியங்க தந்திய**  
**வராசலன் குலிசாயுதத்**  
  
**இந்த்ராணி மாங்கில்ய தந்து ரக்ஷாபரண**  
**இகல்வேல் வினோதன் அருள்கூர்**  
  
**இமையகிரி குமரிமகன் ஏரு நீலக்ரீவ**  
**ரத்னக் கலாப மயிலே**

**மயில் விருத்தம் – 2**

**சக்ரப் ப்ரசண்ட கிரி முட்டக் கிழிந்து வெளி**  
**பட்டுக் க்ரவுஞ்ச சயிலன்**  
  
**தகரப் பெருங்க் கனக சிகர சிலம்புமெழு**  
**தனிவெற்பும் அம்புவியும் எண்**  
  
**திக்குத் தடங்குவடும் ஒக்கக் குலுங்கவரு**  
**சித்ரப் பதம் பெயரவே**  
  
**சேடன்முடி திண்டாட ஆடல்புரி வெஞ்சூரர்**  
**திடுக்கிட நடிக்கு மயிலாம்**  
  
**பக்கத்தில் ஒன்றுபடு பச்சைப் பசுன் கவுரி**  
**பத்மப் பதங்க் கமழ்தரும்**  
  
**பகீரதி ஜடில யொகீசுரர்க் உரிய**  
**பரம உபதேசம் அறிவி**  
  
**கைக்கு செழும் சரவணத்திற் பிறந்த ஒரு**  
**கந்த சுவாமி தணிகை**  
  
**கல்லார கிரியுருக வரு கிரண மரகத**  
**கலாபத்தில் இலகு மயிலே**

**மயில் விருத்தம் – 3**

**ஆதார பாதளம் பெயர அடி பெயர மு**  
**தண்ட முகடது பெயரவே**  
  
**ஆடரவ முடிபெயர எண்டிசைகள் பெயர எறி**  
**கவுட்கிரி சரம் பெயரவே**  
  
**வேதாள தாளங்களுக் கிசைய ஆடுவார்**  
**மிக்க ப்ரியப்பட விடா**  
  
**விழிபவுரி கவுரி கண்ட் உளமகிழ விளையாடும்**  
**விச்தார நிர்த்த மயிலாம்**  
  
**மாதானு பங்கியெனு மாலது சகோதரி**  
**மகீதரி கிராத குலிமா**  
  
**மறைமுனி குமாரி சாரங்கனன் தனிவந்த**  
**வள்ளிமணி ஞூபுர மலர்**  
  
**பாதார விந்த சேகரனேய மலரும் உற்**  
**பலகிரி அமர்ந்த பெருமாள்**  
  
**படைனிருதர் கடகம் உடைபட நடவு பச்சைப்**  
**பசுந்தோகை வாகை மயிலே**

**விருத்தம் – 4**

**யுககோடி முடிவின் மண்டிய சண்ட மாருதம்**  
**உதித்த தென்ற் அயன் அஞ்ஜவே**  
  
**ஒருகோடி அண்டர் அண்டங்களும் பாதாள**  
**லோகமும் பொற் குவடுறும்**  
  
**வெகுகோடி மலைகளும் அடியினில் தகர்ந் இரு**  
**விசும்பிற் பறக்க விரினீர்**  
  
**வேலை சுவற சுரர் நடுக்கங்க் கொளச்சிறகை**  
**வீசிப் பறக்கு மயிலாம்**  
  
**நககோடி கொண்டவுணர் நெஞ்சம் பிளந்த நர**  
**கேசரி முராரி திருமால்**  
  
**நாரணன் கேசவன் சீதரன் தேவகி**  
**நந்தனன் முகுந்தன் மருகன்**  
  
**முககோடி நதிகரன் குருகோடி அனவரதம்**  
**முகிலுலவு நீலகிரிவாழ்**  
  
**முருகனுமை குமரன் அறு முகன் நடவு விகடதட**  
**முரிக் கலாப மயிலே**

**மயில் விருத்தம் – 5**

**ஜோதியிம வேதண்ட கன்னிகையர் தந்த அபி**  
**நய துல்ய சோம வதன**  
  
**துங்க த்ரிசூலதரி கங்காளி சிவகாம**  
**சுந்தரி பயந்த நிரைசேர்**  
  
**ஆதினெடு முதண்ட அண்ட பகிரண்டங்கள்**  
**யாவுங்க் கொடுஞ் சிறகினால்**  
  
**அணையுன் தனது பேடை அண்டங்கள் என்னவே**  
**அணைக்குங்க் கலப மயிலாம்**  
  
**நீதிமரை ஓதண்ட முப்பத்து முக்கோடி**  
**நித்தரும் பரவு கிரியாம்**  
  
**நீலகிரி வேலவன் நிராலம்பன் நிர்ப்பயன்**  
**நிர்வியாகுலன் சங்குவாள்**  
  
**மாதிகிரி கோதண்ட தண்டன் தரித்த புயன்**   
**மாதவன் முராரி திருமால்**  
  
**மதுகைட வாரி திரு மருகன் முருகன் குமரன்**   
**வரமுதவு வாகை மயிலே**

**மயில் விருத்தம் – 6**

**சங்கார காலமென அரிபிரமர் வெருவுற**  
**சகல லோகமு நடுங்க**  
  
**சந்த்ர சூரியர் ஒளித்து இந்த்ராதி அமரரும்**  
**சஞ்சலப் பட உமையுடன்**  
  
**கங்காளர் தனி நாடகம் செய்தபோத் அந்த**  
**காரம் பிறன்டிட நெடும்**   
  
**ககன கூடமு மேலை முகடு முடிய பசுங்க்**  
**கற்றை கலாப மயிலாம்**  
  
**சிங்கார குங்கும படீர ம்ருகமத யுகள**  
**சித்ரப் பயோதர கிரி**  
  
**தெய்வ வாரண வனிதை புனிதன் குமாரன்**  
**திருத்தணி மகீதரன் இருங்க்**  
  
**கெங்கா தரன் கீதம் ஆகிய சுராலய**  
**க்ருபாகரன் கார்த்திகேயன்**  
  
**கீர்த்திமா அசுரர்கள் மடிய க்ரவுஞ்சகிரி**  
**கிழிபட நடாவு மயிலே**

**மயில் விருத்தம் – 7**

**தீரப் பயோததி (க)திக்கும் ஆகாயமும்**  
**ஜகதலமு நின்று சுழல**  
  
**திகழ்கின்ற முடிமவுலி சிதறிவிழ வெஞ்ஜிகை**  
**தீக் கொப்புளிக்க வெருளும்**  
  
**பாரப் பணாமுடி அனந்தன் முதல் அரவெலாம்**  
**பதைபதைத்தே நடுங்க**  
  
**படர்ச்சக்ர வாளகிரி துகள்பட வையாளிவரு**  
**பச்சை ப்ரவாள மயிலாம்**  
  
**ஆர ப்ரதாப புளகித மதன பாடீர**  
**அமிர்த்த கலசக் கொங்கையாள்**  
  
**ஆடுமயில் நிகர்வல்லி அபிராம வல்லி பர**  
**மானந்த வல்லி சிறுவன்**  
  
**கோர த்ரிசூல த்ரியம்பக ஜடாதார**  
**குருதரு திருத்தணிகை வேள்**  
  
**கொடிய நிசிசரர் உதரம் எரிபுகுத விபுதர் பதி**  
**குடிபுகுத நடவு மயிலே**

**மயில் விருத்தம் – 8**

**செக்கர் அளகேச சிகரத்ன புரி ராசினிரை**  
**சிந்தப் புராரி அமிர்த்தம்**  
  
**திரும்பப் பிறந்ததென ஆயிரம் பகுவாய்கள்**  
**தீவிஷங்க் கொப்புளிப்ப**  
  
**சக்ரகிரி சூழவரு மண்டலங்கள் சகல**  
**சங்கார கோர நயன**  
  
**தறுகண் வாசுகி பணா முடி எடுத் உதருமொரு**  
**சண்டப் பரசண்ட மயிலாம்**  
  
**விக்ரம கிராதகுலி புனமீத் உலாவிய**  
**விருத்தன் திருத்தணிகை வாழ்**  
  
**வேலாயுதன் பழ வினைத்துயர் அறுத்தெனை**  
**வெளிப்பட உணர்த்தி அருளி**  
  
**துக்கசுக பேதமற வாழ்வித்த கந்த**  
**சுவாமி வாகனம் ஆனதோர்**  
  
**துரக கஜ ரதகடக விகடதட நிருதர் குல**  
**துஷ்டர் நிஷ்டுர மயிலே**

**மயில் விருத்தம் – 9**

**சிகர தமனிய மேருகிரி ரஜதகிரி நீல**  
**கிரி எனவும் ஆயிரமுக**  
  
**தெய்வனதி காளிந்தி என நீழலிட்டு வெண்**  
**திங்கள் சங்கெனவும் ப்ரபா**  
  
**நிகர் எனவும் எழுதரிய நேமியென உலகடைய**  
**நின்ற மா முகில் என்னவே**  
  
**நெடியமுது ககன முகடுற வீசி நிமிருமொரு**  
**நீலக் கலாப மயிலாம்**  
  
**அகரு மரு மணம் வீசு தணிகை அபிராம வேள்**  
**அடியவர்கள் மிடி அகலவே**  
  
**அடல் வேல் கரத்தசைய ஆறிரு புயங்களில்**  
**அலங்கற்குழாம் அசையவே**  
  
**மகரகன கோமள குண்டலம் பல அசைய**  
**வல்லவுணர் மனம் அசைய மால்**  
  
**வரை அசைய உரகபிலம் அசைய எண்டிசை அசைய**  
**வைய்யளி ஏறு மயிலே**

**மயில் விருத்தம் – 10**

**நிராஜத விராஜத வரோதய பராபர**  
**நிராகுல நிராமய பிரா**  
  
**நிலாதெழு தலால் அறமிலா நெறி யிலா நெறி**  
**நிலாவிய உலாச இதயன்**  
  
**குராமலி விராவுமிழ் பராரை அமரா நிழல்**  
**குரானிழல் பராவு தணிகை**  
  
**குலாசல சராசரம் எலாம் இனிதுலாவிய**   
**குலாவிய கலாப மயிலாம்**  
  
**புராரி குமரா குருபரா எனும் வரோதய**  
**புராதன முராரி மருகன்**  
  
**புலோமஜை சலாமிடு பலாசன வலாரி புக**  
**லாகும் அயில் ஆயுத நெடுன்**  
  
**தராதல கிராதர்கள் குலாதவ அபிராம வல**  
**சாதனன் வினோத சமரன்**  
  
**தடாரி விகடாசுரன் குடாரித படா திகழ்**  
**ஷடானனன் நடாவு மயிலே**

**மயில் விருத்தம் – 11**

**என்னாளும் ஒருசுனையில் இந்த்ர நீலப் போத்**  
**இலங்கிய திருத்தணிகை வாழ்**  
  
**எம்பிரான் இமையவர்கள் தம்பிரான் ஏரும் ஒரு**  
**நம் பிரானான மயிலை**  
  
**பனாளும் அடிபரவும் அருணகிரி நாதன்**   
**பகர்ந்த அதிமதுர சித்ரப்**  
  
**பாடல்தரு மாசறு வேல்விருத்தம் ஒருபத்தும்**  
**படிப்பவர்கள் ஆதி மறை ஞூல்**

**மன்னான் முகம் பெறுவர் அன்னம் ஏறப்பெறுவர்**  
**வாணி தழுவப் பெறுவரால்**

**மகராலயம் பெறுவர் உவணம் ஏறப்பெறுவர்**  
**வாரிஜ மடந்தை யுடன் வாழ்**

**அன்னயகம் பெறுவர் அயிராவதம் பெறுவர்**  
**அமுதா சனம் பெறுவர் மேல்**

**ஆயிரம் பிறைதொழுவர் சீர் பெறுவர் பேர் பெறுவர்**  
**அழியா வரம் பெறுவரே.**